યોગી કૃષ્ણપ્રેમ પોતાની સાથે કૃષ્ણની એક સુંદર નાનકડી મૂર્તિ રાખે છે. જ્યાં જાય ત્યાં એ મૂર્તિ તેમની સાથે હોય છે. આ મૂર્તિની તેઓ નિત્ય પૂજા કરે છે. આ બધું તો તમે જાણો જ છો. અમારી સાથેના એમના રહેવાસ બાદ અંતિમ દિવસે અમે તેમને સ્ટેશને મૂકવા ગયા. તેમના ફર્સ્ટક્લાસના ડબ્બાની સામેની સીટ પર એક બ્રિટિશ મહિલા બેઠેલી હતી. કૃષ્ણપ્રેમે પોતાની સીટ પર સ્થાન લીધું અને શ્રીકૃષ્ણની મૂર્તિને તેમની પાસે મૂકી અને અમે બધા અંગ્રેજીમાં વાતે વળગ્યા. પેલી બ્રિટિશ સ્ત્રી કૃષ્ણપ્રેમના ઉચ્ચારણ અને દેખાવ પરથી કળી ગઈ કે ભગવા વસ્ત્રધારી, ૨૦મી સદીના ભારતમાં તેના જેવી બ્રિટિશ સ્ત્રી માટે એક બ્રિટિશ પુરુષનું આવું વર્તન અને દેખાવ અસહ્ય હતાં. તે બોલી ઊઠી, ‘દગાબાજ! તને જરાય શરમ નથી આવતી? ખ્રિસ્તી ધર્મ ત્યજીને અંધશ્રદ્ધામાં ગરકાવ આવા દેશી લોકો સાથે હળતા ભળતા તું શરમાતો નથી? તે કૃષ્ણપ્રેમને મન ફાવે તેમ ભાંડી રહી હતી. અમારા માટે આ બધું અસહ્ય હતું, પરંતુ કૃષ્ણપ્રેમ નિર્વિકારપણે, ચહેરા પર સ્મિત સાથે, તેને સાંભળી રહ્યા હતા. આ જોઈને પેલી બળતામાં ઘી હોમાયું તેમ તીવ્ર સ્વરે બોલી, ‘શું હું પૂછી શકું, પોતાનો દેશ,